
Si  verum  est,  quod  nemo  in  dubitationem  vocat,  bo- 
nam sqnsuum  conditionem  atque  integritatem  quam  plu- 

I 

rimum  valere  ad  vitam  beatam : haud  mirandum  videtur, 
eam  artis  medicae  partem,  quae  de  cognoscendis  atque 
sanandis  organorum  sensuum  morbis  agit,  ab  antiquissi- 
mis inde  temporibus  dignam  existimatam  esse,  cui  exeo- 

\ 

lendae  summam  medici  diligentiam  impenderint.  Quae  au- 
tem studia,  licet  a viris  peritissimis  instituerentur , si 
multa  per  saecula  parum  tantum  processerunt,  hoc  prae- 

' . t 

sertim  in  causa  est,  quod  minus  excultis  ac  fere  negle- 
ctis explorationibus  anatomicis  et  physiologicis  medici, 
iique  sagacissimi,  de  vera  morborum  natura  peculiarique 
indole  accuratiores  sibi  cognitiones  comparare  non  po- 
tuerint. Ut  vero  anatomiae  et  physiologiae  cognitione 
indies  magis  provecta  de  sensuum  organorum  structura 
corumquc  partium  functione  paulatim  certiores  faeti  sunt 
medici:  ita  etiam  morborum,  quibus  sensus  affici  pos- 
sunt, indoles  atque  natura  accuratius  perspecta  eique 
magis  congrua  constituta  est  sanandi  methodus.  Quam 
rem  praesertim  ophthalmiatriccs  historia  probat,  quae 


4 


jam  pridem  oculi  physiologia  ac  anatomia,  quum  magis 
pateat  hoc  organon,  ad  altiorem  provecta  culturae  gra- 
dum diutius  jam  fundata  firmioribus  rationibus  felicissimo 
cum  successu  exercebatur.  Minus  autem,  quae  diximus, 
firmari  videntur  ea  artis  medicae  parte,  quae  de  additus 
morbis  agit,  quum,  etsi  auris  structura  atque  functiones 
jam  diu  satis  cognitae  fuerint,  novissimis  adhuc  tempo- 
ribus medicas  inter  doctrinas  inferiorem  tantum  obtinue- 
rit gradum.  Cujus  rei  causa  quum  praesertim  in  eo  po- 
sita esset,  quod  ob  nimis  abditum  auris  internae  situm 
partim  morbi  difficilius  cognosci  possent,  partim  qiedi- 
caminum  applicatio  ad  loca  affecta  quam  maxime  impe- 
diretur: nemo  negare  potest,  inventa  nova  operatione, 
qua  ad  interiora  usque  hujus  organi  sine  ulla  ejus  lae- 
sione penetrare  licet,  medicam  artem  eximie  esse  pro- 
vectam. Recentissima  autem  aetate  exculto  tubae  Eu- 
stacliianae  catheterismo  jam  pridem  invento  factum  es t, 
ut  ars  medica  in  ipsam  tubam  Eustachianam  cavumque 
tympani  affectum  agere  posset,  qUae  res  eo  gravioris 
momenti  est,  quum  utrumque  organon  quam  plurimum 
conferat  ad  auditus  functiones  integras  servandas  variis- 
que laboret  morbis,  qui  pro  vario,  quo  afficiunt,  modo 
auditus  organismum  ejusque  functiones  turbant,  varia 
eaque  gravissima  interdum  efficiunt  hujus  sensus  sym- 
ptomata. Quae  quum  ita  se  habeant,  operae  pretium 
mihi  esse  videtur,  accuratius  aliquantulum  tractare  hanc 
operationem,  eo  potissimum  consilio,  ut  exponam,  qui- 
busnam  auditus  in  morbis  cum  fructu  ea  adhiberi  possit. 

y > " 

Cap.  I. 

Tubae  Eustachianac  cathetcrisnius  ea  vocatur  ope- 

ratio,  qua  per  os  aut  nares  in  ostium  tubae  Eustachia- 
nae  pharyngeum  speeillum  aut  tubulus  tenuis  inducitur, 
cujus  ope  aqua  mera  aut  medicaminibus  mixta  aut  aer 
aut  vapores  in  cavum  tympani  immittuntur,  aut  mecha- 
nica vi  stricturae  et  obstructiones  tubae  removentur. 
Excogitata  est  operatio  initio  saeculi  praeteriti  a statio- 
nario quodam  Franco-Gallico,  Guzot  nomine  (1),  qui  tu- 
bulo per  os  ingesto  assidueque  repetitis  injectionibus 
barycoea,  qua  diutius  laboraverat,  feliciter  consanuit.  In- 
strumentum autem,  quo  usus  est,  quum  esset  male  pa- 
ratum, canalem  minime  intrasse,  sed  remoto  potius,  quo 
ostium  pharyngeum  affectum  erat,  pituitoso  statu  inje- 
ctionibus ejus  auditus  restitutus  esse  videtur.  Postquam 
Petit  (2)  per  nares  instrumentum  inducendum  esse  sua- 
sit, Douglas  in  praelectionibus  anatomicis  docuit,  quo- 
modo hac  via  tuba  Eustachii  facilius  attingi  posset,  quam 
methodum  tpleland  (3)  secutus  plura  ad  hanc  operationem 
idonea  invenit  instrumenta , quorum  autem  alii  scripto- 
res ne  mentionem  quidem  fecerunt.  Petit , Wathen  et 
Sabalier  aliis,  quae  ipsi  invenerunt,  instrumentis  usi  pro- 
spero saepius  cum  sueccssu  operationem  exercuerunt 
eamque  cXimiis  laudibus  extollentes  summopere  commen- 
darunt. Neque  tamen  adversarii,  iique  gravissimae  au- 
ctoritatis viri,  huic  operationi  defuerunt,  quorum  alii 
institui  eam  posse  omnino  negarunt,  alii  nihil  saltem  ab 
ea  sperandum  esse  opinati  sunt.  Portal  et  Bell  plane 

(1)  Machines  et  inventions  approuvees  par  1’A.cade'mie.  Tom. 
IV.  Paris  1735.  No.  243.  pag.  116. 

(2)  Annotat,  ad  Palfini  anat.  cliirurg.  Tom,  II.  pag.  472, 

(3)  Philosophieal  transactions.  Vol.  XLI.  p,  II  for  Ilie  Years 
1740.  1741.  p.  348.  Tub.  VII.  Fig.  9.  10.  13. 

eam  rejiciunt,  quia  irritatio  et  dolor,  qui  in  operatione 
instituenda  excitarentur,  quominus  ad  finem  perducere- 
tur, omnino  impedirent.  Hagsfroem  (l)  et  Amemann  (2), 
quum  veriti  sint,  ne  catheterismo  impedimentum,  quo 
obstructa  esset  tuba,  altius  intruderetur,  quare  auditus 
vitium  augeri  deberet,  ille  processus  mastoidei  perfora- 
tionem praefert,  liic  irritatione  in  ostio  tubae  pharyngeo 
mota  obstruentes  massas  dissolvere  studet.  Quam  me- 
thodum in  catarrhalibus  saepius  probatam  affectionibus 
etiam  Leniin  ita  exercuit,  ut  ostium  pharyngeum  spon- 
gia marina  aut  carne  vitulina  tereret,  quam  variis  medi- 
caminibus illitam  ad  specilli  extremitatem  adligaverat  (3). 
Neque  tamen  quocunquc  in  casu  catheterismi  vice  hanc 
operationem  fungi  posse  ipse  contendit,  sed  potius  pro 
adjumento  catheterismi  habendum  esse  censet,  quem  ipse 
secundum  Waihen  exercuisse  videtur.  Idem  hic  auctor 
aerem  potius  calefactum  inspirari  mavult,  quam  injici 
aquam,  quum  aer  magis  conveniat  cavi  tympani  naturae, 
neque  ut  aqua  aliave  fluida,  praesertim  irritantia  capitis 
dolores  atque  vertiginem  faciat.  Etiamsi  Lentin  omnia 
fere  commemorat  momenta,  quibus  recentiores  nitentes 
cathcterismum  tubae  Eustachianae  emendarunt,  tamen 
plura  per  decennia  operatio  omnino  fere  neglecta  et  in 
omnibus,  qui  de  chirurgia  conscripti  sunt,  libris  obiter 
tantum  atque  perperam  exposita  est,  donec  novissima 


(1)  Sammlung  auserlesener  A-bhandlungen  fur  practisclie  Aerzte. 
Bd.  XIV.  S.  1. 

(2)  Bemerkungen  liber  (lie  Durohbohruug  «les  proc,  niasfoid. 
Gottingcn  1792. 

(3)  BeitrJige  zur  ausiibenden  Arzneiwissenscliaft.  Haud  II, 
S.  121. 

aetate  a Saissy , Itard  et  Veleaiiy  quae  adhuc  obstabant 
ei,  difficultatibus  remotis  accuratiusque  constitutis  indi- 
cationibus is  tandem  ei  in  chirurgia  vindicatus  est  locus, 
quem  aequus  quisque  judex  ei  concedere  debet. 

Cap.  II. 

Operationis  igitur  historia  paucis  absoluta  prius- 
quam ad  varias  ejus  methodos  describendas  transeanlus, 
de  anatomicis,  quae  in  ea  respiciendae  sunt,  rationibus 
exponendum  esse  videtur,  quippe  quae  in  dijudicandis 
singulis  methodis  prae  ceteris  considerandae  sint  mo- 
mentis. Qua  vero  in  re  eam  omniim  mittamus  metho- 
dum, qua  per  qs  inducuntur  instrumenta,  quum  ob  ma- 
gnas, quae  ei  obstant,  difficultates,  illi,  quae  per  nares  fit, 
jure  postponatur  et  ih  eo  solummodo  casu  eam  adhiberi 
liceat,  quo  morbi  aliaeve  causae  impediunt,  quominus 
per  nares  inducantur  instrumenta.  Neque  eam  conside- 
rabimus operationem,  quae  per  inferiorem  instituitur  na- 
rium meatum,  quippe  quae  tum  solum  exerceri  possit, 
quum  concha  inferiore  ah  ossis  maxillaris  superioris 
corpore  admodum  distante  meatus  narium  inferior  ma- 
jori, qua  solet,  amplitudine  exstructus  sit,  nec,  ut  ple- 
rumque observatur,  tam  versus  externam  nasi  partem 
remotus  jaceat.  * , 

Neglectis  igitur  insuetis  illis  methodis  id  solum  ex-: 
aminemus  catheterismi  genus , quo  per  medium  narium 
meatum  inducuntur  instrumenta,  et  quae  in  eo  anatomiqa 
memoratu  digna  videantur  breviter  exponamus. 

Spatium,  in  quo  per  nares  specillum  movetur,  su- 
pra margine  inferiori  atque  superficie  convexa  conchae 
mediae  tegitur,  infra  cavi  narium  fundo  jacet,  extra  su- 

pcrficie  interna  convexa  conchae  inferioris,  intra  septo 
narium  inclusuro  est,  et,  si  totum  respicis,  recta  porri- 
gitur regione.  Attamen  quum  septum  non  omnino  pla- 
nam praebeat  speciem,  sed  vario  modo  incurvatum  re- 
periatur,  canalis  ille  noiftiullis  in  locis  magis  minusve 
coercetur,  qua  quidem  re,  etiamsi  plerumque  gravioris 
momenti  non  est,  t^men  interdum  operatio  valde  impe- 
diri potest.  Quod  ad  altitudinem  spatii  attinet,  descen- 
dente concha  media  versus  aperturam  posteriorem  pau- 
latim  decrescit,  neque  tamen  in  adultis  eo  ipso  loco, 
quo  minima  est,  octo  lineis  minor  invenitur;  plerumque 
autem  decem  adaequat  supcratve  lineas.  Latitudo  inter 
dimidiam  et  duas  vel  tres  lineas  varia  est. 

Per  choanas  cavum  nasi  cohaeret  cum  faucibus,  in 
quibus  aperitur  tuba  Eustachiana,  cujus  ostium  a me- 
diis faucibus  circa  quinque  aut  septem  distat  lineas  et 
semper  fere  situs  altitudine  superat  concham  inferiorem. 
Angulus,  qui  tuba  atque  septi  narium  planitie,  utramque 
si  pharyngem  versus  porrectam  cogites,  oritur,  admo- 
dum obtusus  est  et  centum  circiter  ac  quadraginta  im- 
plet gradus.  Post  orificium  tubae  Eustachianae  eam  in- 
ter atque  fauces,  quam  Rosenmueller  primus  descripsit, 
fossa  jacet  pharyngis  posterior  lateralis,  quaq  per  plicas 
membranae  pituitosae  in  plures  interdum  majores  mino- 
resve  partita  est  cellulas.  \ 

Cap.  III. 

Praemissis,  quae  de  anatomica  partiunTratione  prae- 
mittenda videbantur,  jam  ad  ipsius  operationis  metho- 
dos describendas  accedamus  primumque,  quo  Saissy  (1) 

(1)  Essai  sur  Ies  jnnladies  tle  1’oreille  interne.  Taris  1827. 

eam  instituit,  exponamus  modum,  quum  a ceteris  magis 
inter  se  congruentibus  ob  peculiarem  praesertim  discre- 
pet, quibus  exerceatur,  instrumentorum  conformationem. 
Etenim  auctor  hic  de  cognoscendis  sanandisque  auditus 
morbis  optime  merituS  ad  catheterisinum  tubae  Eusta- 
chianae  exercendum  tubulis  utitur  ita  curvatis,  ut  spe- 
ciem literae  S praebeant,  quorum  altera  extremitas  ca- 
pitulo, altera  praedita  est  infundibulo,  cui  siphonis,  col- 
lum. aptari  possit.  Tubuli  longitudinis  4",  diametri  l£//y 
in  tres  curvati  sunt  arcus,  quorum  primus,  cujus  sinus 
est  longitudinis  31"',  in  superiori  tubuli  parte  jacet  re- 
spondetque  lamellae  alteri  affixae  extremitati.  Arcus  se-  „ 
eundus,  cnjtis  sinus  tres  adaequat  lineas,  in  tubulo  ad 
catheterismum  in  dextro  latere  instituendum  parato  deor- 

s*  i 

sum  vergit  atque  ad  latus  sinistrum,  in  eo  vero,  qui  si- 
nistrae tubae  inducendus  est,  versus  dextrum  latus  por- 
rigitur. Arcus  tertius  sinui  respondens  l}'"  in  tubulo 
dextro  ad  sinistrum,  in  sinistro  ad  dextrum  latus  flexus 
est.  Talis  indolis  instrumenta  in  iis  adhibentur,  qui 
quindecim  et  plures  annos  nati  sunt;  apud  aetate  mino- 
res tenuioribus  brevioribusque  utendum  est. 

Aegroto  sella  sedente  et  capite  paululum  retro  de- 
clinato inferiorem  tubuli  partem  ad  pennae  instar  dex- 
tra tenens  manu,  siquidem  in  dextram  tubam  instrumenta 
inducenda  sunt,  sinistra  interim  in  fronte  aegroti  impo- 
siti chirurgus  instrumentum  apice  deorsum  flexum  in 
nasum  inducit,  quem  simulae  primus  arcus  intravit,  tu- 
bulum inferiori  parte  demissum,  caute  promovet,  don6c 
arcu  secundo  in  nasum  abscondito  superior  tubuli  ex- 
tremitas ad  ostium  tubae  advenit,  quae  ut  cam  intret, 
inferiorem  tubuli  partem  paululum  introrsum  versam 

chirurgus  surgit  tcrtiumque  arcum  ad  parietem  nasi  ad- 
movet. Eodem  modo,  at  sinistra  manu  ducente  in  si- 
nistram tubam  instrumentum  ingeritur,  quod  quidem  eam 
intrasse  ex  eo  cognoscitur,  quod  lamella  ad  perpendicu- 
lum surrecta  est  et  instrumento  non  vacillante  injecta 
fluida  partim  e tubulo  refluunt  aut  refluere  videntur. 
Instrumenta  quum  primum  inducuntur,  admodum 
titillant  nasum  et  sternutationem  lacrymationemque  ve- 
hementissimam  movent,  quae  autem  symptomata  saepius 
instituta  operatione  partibusque  ad  irritationem  adsue- 
factis,  ut  Saissy  affirmat,  postea  non  observantur,  quod 
vero  alii  se  minime  expertos  esse  contendunt. 


Cap.  IV. 

Itard  (1)  ad  catheterismum  siphone  utitur,  tubulo 
argenteo,  candela  et  vinculo  frontali,  quod  circum  fron- 
tem aegroti  arcte  circumligatur.  Quod  attinet  ad  sipho- 
nem, tantae  longitudinis  esse  debet,  ut,  dum  digito  me- 
dio atque  indice  teneatur,  pollex  pistilli  annulo  immitti 
cumque  movere  possit.  Tubulus  crassitie  caulis  pen- 
nae corvinae  in  anteriori  parte  paulum  curvatus  capitu- 
loque  praeditus,  in  posteriori  ad  recipiendum  siphonis 
rostrum  appendice  instructus  est,  cui  annulus  ita  adhae-. 
ret,  ut  partis  curvatae  situm  horizontalem  verticali  sua 
positione  indicet.  Praeterea  mensura  tubulo  inscripta 
est,  ut  possit  cognosci,  quousque  in  nasum  intraverit. 
Iu  cavitate  tubuli  candela  abscondita  est,  cujus  longi- 
tudo illius  longitudinem  tertia  superat  pollicis  parte. 


(1)  Traite  <les  maladies  de  1’oreille  et  de  lauditioii.  Paris 

1821.  Vol.  II.  i».  233. 

Vinculum  frontale  e metallo  semicirculari  forma  para- 
tum loroque  circum  occiput  flexo  adligatum  in  ante- 
riori media  parte  tenaculum  fert  ad  tubulum  firmandum, 
quod  loco  moveri  et  supra  eam  narem  stabiliri  potest, 
in  quam  tubulus  inducendus  est. 

Posteaquam  vinculum  frontale  supra  supercilia  ae- 
groto indutum  est,  chirurgus  ut  cognoscat,  quantum  di- 
stet tubae  Eustachii  orificium  a posteriori  naris  com- 
missura, tubuli  apice  uvulae  radici  apposita,  quantum 
intersit  spatii  metitur  uvulam  inter  atque  processum  al- 
veolarem maxillae  superioris.  Quo  facto  quum  tubulus 
oleo  illitus  apice  deorsum  spectante  ad  notatum  usque 
punctum  in  nasum  inductus  sit,  rostrum  externum  ver- 
sus nasi  parietem  surrectum  in  ostium  Inbae  pharyn- 
geum caute  ingeritur,  quo  ubi  adveuit,  instrumentum  nec 
antrorsum  nec  retrorsum  moveri  potest.  Tum  tubuli 
pars,  quae  e naribus  exstat,  inter  brachia  tcnaculi  firma- 
tur ejusque  appendice  siphonis  rostro  aptato  fluida  ini- 
tio leni,  postea  fortiori  ictu  in  tubam  injiciuntur,  quam 
si  intrarunt,  aegrotum  doloris  quodam  sensu  in  aure  in- 

S 

terna  excitari  manumque  capiti  admovere  semper  obser- 
vatur. 

Ubi  vero  operatio  non  processit,  candela  ad  explo- 
randum, num  quid  impedimenti  adsit,  adhibenda  est, 
quae  si  obstaculo  in  tuba  occurrit,  aegrotus  in  fundo 
auris  sensum  percipit  trahentem,  quo  quidem  in  casu  ad 
tollendam  obstructionem,  quum  saepissime  mucus  inspis- 
satus tubam  impleat,  ad  injectiones  redeundum  et  can- 
dela in  tuba  identidem  ultro  citroque  movenda  est.  Si 
autem,  dum  exploretur  candelae  ope,  non  in  tuba,  sed 
alio  quodam  faucium  loco  sensus  ille  trahens  percipia- 

tur,  inde  colligi  potest,  tubulum  tubae  ostium  non  in- 
trasse eamque  ob  causam  operationem  jnelius  instituen- 
dam esse.  Quae  conamina  etiamsi  aegroto  molestissima 
sunt  initioque  fere  semper  singultum,  tussim  atque  tu- 
bae dolorem  excitant,  immo  injectis  in  cavum  tympani 
fluidis  irritantibus  vertigo  atque  syncope  haud  raro  mo- 
ventur, tamen,  quum  aegroti  brevi  tempore  irritationi 
adsucfiant,  gravioris  momenti  haec  symptomata  non  sunt 
neque  a continuanda  cura  medicum  deterrere  debent. 

Jtard  pro  variis,  quibus  laborat  auris  interna,  af- 
fectionibus varia  per  tubulum  immittit  fluida  atque  va- 
pores. Ad  aetherem  exhalantem  inducendum  lagena  uti- 
tur bene  occlusa,  epistomio  atque  tubulo  instructa,  qui 
specilli  ostio  aptari  potest.  Lagena  aetheris  uncia  et 
dimidia  impleta  per  sexagesimam  horae  partem  in  aqua 
fervida  submersa  tubuloque  specilli  ostio  inducto,  quum 
epistomium  aperiatur,  aetheris  vapores  cum  strepitn  si- 
bilanti per  tubulum  aurem  intrant. 

Cap.AT. 

Deleau  ad  catheterismum  tubulos  adhibet  elasticos 
longitudine  6//,  crassitie  ^ — lj/y/,  quorum  altera  ex- 
tremitas, ne  laedat  nares,  apice  teres  est,  altera  argentea 
instructa  appendice,  cui  siphonis  aut  antliae  rostrum 
infigitur.  Interdum  tubulo  in  nares  inducto  appendicis 
loco  tubulum  brevem  argenteum  aptat,  cui  siphonis  aut 
antliae  apex  ingeritur.  In  intimis  tubulis  filum  metalli- 
cum absconditum  est,  quod  vario  modo  curvatum  in  va- 
rias eos  redigere  potest  formas.  Longitudine  tubulos 
pluribus  superans  lineis  ne  altius  iis  penetret,  in  poste- 
riori parte  discum  fert,  qui  ubivis  stabiliri  potest.  Prae- 

terea  anuulus  ei  affixus  est,  cujus  ex  situ,  quomodo  in- 
strumentum in  naribus  jaceat,  cognosci  potest.  Ad  sta- 
biliendum tubulum  Deleau  antea  bombycinis  usus  est 
funiculis  capiti  circumligandis ; nunc  parvae  iibulae  ar- 
genteae ope  eum  narium  alae  affigit.  Nec  minus  absti- 
net siphonis  usu,  cujus  loco  novissimis  temporibus  ant- 
liam adhibet  artificiose  excogitatam,  qua  non  solum 
fluida,  aer  frigidus  et  calefactus  atque  vapores  in  aurem 
inducuntur,  verum  etiam  ex  ea  exsugi  possunt  (1). 

Aegroti  in  subsellio  haud  nimis  alto  sedentis  capite 
ab  adjutore  paulum  retro  declinato  Deleau  tubulum  oleo 
illitum  filoque  instructum  metallico  apice  deorsum  spec- 
tante, pollices  duos  nonnullasqye  lineas  a curvata  extre- 
mitate digito  medio  atque  pollice  tenens  (tantum  enim 
narium  commissura  posterior  distat  a tubae  Eustachii 
orificio),  quam  celerrime  fieri  potest,  per  nares  inducit. 
Apice  tum  externam  versus  capitis  partem  flexa  tubulus 
ad  tubae  ostium  advenit,  in  quam  altissime  inducitur. 
Quo  facto  postquam  filum  metallicum  externa  extremi- 
tate ad  malam  inclinata  e tubulo  retractum  est,  tubulus 
brevis  argenteus  ei  aptari  potest,  cui  siphonis  aut  ant- 
liae rostrum  infigitur.  Priusquam  autem  ad  medicas 
injectiones  accedit,  Deleau,  ut  cognoscat,  num  revera  tu- 
bulus tubam  intrarit,  aerem  communem  lagenae  e gummi 
i elastico  paratae  ope  tubulo  caute  immittit.  Si  propter 
aperturam  nasi  posteriorem  perperam  formatam  aut 
septum  narium  nimis  curvatum  tubulus  per  narem  ejus- 
dem lateris,  quo  jacet  tuba,  induci  non  potest,  Deleau 


(1)  Extrait  d’un  ouvrage  ineclit  iiilitule : traite  des  maladies 
de  1’oreille  moyenne,  qui  engendrent  la  surdi  te.  Paris  1830. 

per  alteram  narem  eum  ingerere  conatur,  quem  ad 
finem  tubulum  in  eam  redigit  formam,  ut  curvata  ejus 
pars  longitudine  8 — 10'"  sub  angulo  100  — 105  gra- 
duum sit  flexa  atque  iu  apicis  regione  longitudine  3'" 
paululum  spectet  versus  convexam  tubuli  partem,  ita  ut 
eandem  fere  praebeat  speciem,  qua  tubuli  instructi  erant, 
quibus  veteres  ad  catheterismum  urethrae  utebantur. 
Tum  operatio  eodem  modo,  ut  supra  descriptum  est,  in- 
stituitur; attamen  difficilius  est  tubam  invenire;  prae- 
terea margo  posterior  septi  premitur,  quum  filum  me- 
tallicum ob  peculiarem  conformationem,  dum  tubulus 
retinetur,  non  sine  difficultate  extrahi  possit. 

* In  hac  catheterismi  methodo,  qui  Deleau  secuti  sunt, 
medici  praesertim  fili  metallici  usum  vituperarunt,  quum 
si  nimis  tenue  esset,  dum  induceretur,  formam  facillime 

mutaret  et  apice  reflecteretur,  qua  quidem  re  operatio 

* 

saepe  admodum  difficilis  redderetur;  si  autem  majori 
prqcditum  esset  rigore,  ut  tubuli  forma  servaretur,  non 
sine  molestia  removeri  posset;  praeterea  dum  reducere- 
tur, tubulum  valde  curvaret  ejusque  apicem  facillime  e 
tuba  extraheret. 

Caf.  VI. 

I 

Jam  accedamus  ad  eam  operationis  methodum  de- 
scribendam, quae  a Dr.  Kuli  (1),  Ratiborensi  medico 
nuperrime  excogitata,  quum  anatomicis  magis  respon- 
deat partium  conditionibus,  omnibus  fere,  quae  in  reli- 
quis vituperantur  catheterismi  specicbus,  vacat  incom- 

« 

(1)  Rust’s  Magazin  fiir  d,  ges.  Heillcumle.  Bd.  XXXVIII. 
Heft  1.  1032, 

modis  atque  vitiis,  quapropter  summorum  virorum  ju- 
dicio hoc  tempore  haud  immerito  pro  optima  habeatur. 

Tubuli,  quos  adhibet  Kuh , sex  pollices  longi  sunt 
recti  et  ea  solummodo  parte  curvati,  quae  in  tubam  in- 
ducitur Eustachianam.  Crassitndine  varia  sunt  praediti, 
quum  partim  pendeat  a peculiari  operationis  scopo,  par- 
tim  spatio  accommodata  esse  debeat,  quod  jacet  inter 
narium  septum  atque  concham  inferiorem ; neque  tamen, 
ut  ex  supra  dictis  patet,  superare  eam  oportet, 

etiamsi  tubae  ostium  multo  validiorem  tubulum  recipere 
potest.  Praeterea,  ut  majori  fruatur  stabilitate,  eadem 
ubique  sit  tubuli  crassitudo  oportet.  Rostrum  circiter 
6 — 8'"  longum  a reliqua  parte  sub  angulo  125 — 130° 
reflexum  esse  debet,  quae  declinatio,  quum  minor  sit  eo 
angulo,  qui  parte  gutturali  tubae  nariumque  septo  for- 
matur, praesertim  efficit,  ut  tubam  intrante  tubulo  par- 
tis gutturalis  situs  paulum  mutetur  magisque  respondeat 
parti  cavo  tympani  propiori.  Instrumentum  etiamsi  sa- 
tis flexibile  esse  debet,  ut,  priusquam  operatio  institua- 
tur, in  quamlibet  formam  redigi  possit,  tamen  opus  est, 
tanta  firmitate  sit  praeditum,  ut,  dum  adhibeatur,  salva 
forma  atque  certa  quadam  stabilitate  ubicunque  adduci 
possit.  Quod  respiciens  Kuh  tenuiores  ex  auro  aut 
platina,  crassiores  ex  argento  tubulos  parandos  curavit. 

Aegroti  in  subsellio  sedentis  capite  ab  adjutore  su- 
stento et  paulum  retro  declinato  medicus  tubulum  apice 
unguento  (belladonnae)  illitum  quatuor  circiter  polliees 
ab  ejus  extremitate  gutturali  digito  medio  ac  pollice 
prehendit  cumque  apice  deorsum  vergente,  dum  manus 
digito  minimo  malae  imposito  fulcitur,  ut  caput,  si  forte 
moveatur,  sequi  possit,  festinanter  in  nares  inducit.  Tu- 


16 


/ 


bulus  autem  quum  situ  pfane  horizontali  motus  in  nasi 
fundum  incideret,  initio  apice  erectus  ingeritur,  quo  au- 
tem penitius  intrat,  eo  magis  posterior  ejus  pars  attollenda 
est.  Ne  autem,  dum  instrumenti  apex  nares  inter  atque 
choanas  movetur,  irritata  membrana  mucosa  sternutatio 
oriatur,  haec  operationis  pars  acceleranda  tubulusque 
quam  celerrime  in  fauces  traducendus  est,  quod  si  lege 
artis  fit  et  instrumentum  juxta  septum  movetur,  ita  ta- 
men, ut  id  non  attingat,  non  timendum  est,  ne  dolores 
aut  vulnera  aegroto  inferantur.  Praeterea  tubulus  liber 
jaceat  inter  digitos,  ut,  ubi  in  impedimentum  incidat, 
facile  recedere  possit.  Si  tali  in  casu  iterata  saepius 
operatione  impedimentum  superari  non  potest,  quum 
haud  raro  septum  aut  concha  vario  modo  curvata  aut 
membrana  mucosa  tumefacta  meatum  narium  reddant 
angustiorem,  quam  ut  eum  tubulus  penetrare  possit, 
alium  eumque  tenuiorem  adhiberi  oportet.  Ubi  rostrum 
nimis  longum  in  inferiorem  conchae  mediae  marginem 
incideret,  ejus  forma  mutari  deberet.  Qualibet  autem 
causa  obstante,  quominus  operatio,  licet  tenuissimi  tu- 
buli adhibeantur,  ad  finem  perducatur,  interdum  prospe- 
riori cum  successu  in  inferiorem  ejusdem  aut  contrarii 
lateris  medium  meatum  instrumenta  inducuntur. 

Tubulus  nasum  denique  transgressus  quum  rostro 
fauces  attingat,  quod  ex  eo  cognoscitur,  quod  tres  fere 
pollices  ab  anteriori  narium  apertura  aliquid  inollc  fir- 
miori basi  impositum  resistere  sentitur  aegrotusque  gu- 

' x 

lam  ad  glutiendum  movet:  juxta  exteriorem  pharyngis 
parietem  caute  retrahitur  et,  quum  ostium  tubae  satis 
alte  positum  sit,  ejus  rostro  paulum  erecto  extremitas 

posterior  demissa  ad  septam  adprimitur.  Ita  tubulo 
regresso  si  ex  peculiari,  qua  resistit  pars  elastica, 
natura  percipitur,  rostrum  cum  tubae  valvula  contingere, 
instrumentum  externam  versus  et  superiorem  partem  apice 
motum  tubae  ostium  facillime  intrat.  Tubulum  autem 
re  vera  in  tuba  versari  his  probatur  signis: 

1)  Tubulus  ultro  citroque  moveri  non  potest,  sed 
uno  eodemque  loco  apex  retinetur.  Quod  autem  expe- 
rimentum caute  instituatur  necessc  est,  ne  doloribus  ae- 

% 

grotus  afficiatur  aut  tubulus  ex  ostio  excedat. 

2)  Aegrotus  ipse  confitetur,  se  tubulum  in  aure  sentire. 

3)  Aer  per  tubulum  auri  immissus  susurrum  mo- 
vet, quem  medicus  sua  aure  aegroti  auri  apposit^  in 
cavo  tympani  esse  cognoscit.  Hoc  vero  signo  nil  pro- 
batur, ubi  tuba  obstructa  est  aut  specilla  non  excavata 
adhibita  sunt. 

Si  tubulus  in  fossa  Rosenmuelleriana  haeret,  quo  in 
casu  ignarus  forsan  putaverit,  eum  tubam  intrasse  qui- 
dem, at  impediri,  quominus,  altius  penetret,  aegrotus  in 
faucibus  instrumentum  sentit,  nec  ullo  modo  in  aure  se 
affici  profitetur.  Ubi  autem  tubulus  a tuba  aberravit, 
instrumentum  apice  deorsum  spectante  juxta  septum  de- 
nUo  ad  pharyngem  usque  adducendum  et  operatio , ut 
supra  descripsimus,  repetenda  est.  Interdum  ostium  tu- 
bae tam  alte  situm  est,  ut  tubuli  apex,  licet  extremitas 
nasalis  quam  maxime  demittatur,  vix  eam  assequi  possit, 
quo  in  casu  tubuli  caute  c naribus  remoti  rostrum  in 
apice  secundum  Deleau , ut  supra  exposuimus,  ad  con- 
vexam partem  reflectendum  est.  Tali  modo  mutata  in- 
strumenti forma  etiam  catheterismi  operatio  mutanda  est. 
Etenim  rostri  apex  quum  nunc  totius  tubuli  axi  propior 

sit,  infimo  saepius  in  eo  ipso  jaceat,  ut  tubae  ostium  in- 
trare possit,  extremitate  tubuli  nasali  fortius  septo  ad- 
pressa  magis  versus  externam  capitis  partem  dirigenda 
est.  Interdum  tubulus  tubam  assequi  non  potest,  quum 
ejus  rostri  longitudo  non  respondeat  faucium  amplitu- 
dini, quod  impedimentum  ut  multa  alia  mutata  rostri 
forma  atque  longitudine  facile  removetur. 

Tubulus  denique  inductus,  si  alia  instrumenta  ei  in- 
figi debent,  solum  digito  indice  atque  pollice  sinistrae 
manus  tenetur.  Ut  naribus  educatur,  rostro  posteriori 
septi  parti  admoto  atque  apice  deorsum  verso  eadem, 
at  obverso  ordine,  observanda  sunt,  quae  in  inducendo 
instrumento  monuimus. 

Quum  prima  operatio  ad  eum  finem  semper  insti- 
tuatur, ut  de  partium  conditione  medicus  certior  fiat, 
initio  metallicis  atque  satis  validis  tubulis  utatur, 
qui  in  rostri  apice  capitulum  ferant  parvum,  in  extremi- 
tate autem  nasali  ita  sint  dilatati,  ut  siphonis  aut  ant- 
liae rostrum  excipere  possint.  Praeterea  annulus  iis  ad- 
haereat, cujus  ex  situ,  quomodo  in  faucibus  jaceant,  co- 
gnoscatur. Quemlibet  ad  finem  ut  altius  tuba  intrari 
possit,  has  tubulorum  species  Kuh  excogitavit: 

1)  Tubulum  metallicum,  in  quo  specillum  elasticum, 
apice  obtusum,  ex  chalybe  paratum  absconditum  est, 
cujus  longitudo  nonnullis  lineis  superat  illius  longitudinem; 

2)  Tubulum  metallicum,  qui  longiorem  e gumini 
elastico  paratum  continet; 

3)  Tubulum  aureum  apice  capitulo  non  praeditum, 
qui  ab  alio  aeque  longo  , e gummi  «lastico  parato  ubi- 
que tegitur. 

In  omnibus  primae  ac  secundae  speciei  tubulis  ex- 

trcmitati  nasali  mensura  inscripta  est,  ex  qua,  qi  Susque 
instrumentum  progressum  sit,  certe  cognoscitur,  in  tu- 
bulis tertiae  speciei  quantum  tubulus  elasticus  metalli*- 
cum  apice  superarit,  ex  spatio  judicari  potest,  quod  in- 
tercedit inter  utriusque  extremitates  nasales.  Sicuti  com- 
posita haec  instrumenta  apice  aequali  in  nares  inducun- 
tur, nec,  priusquam  rostra  tubam  intrarunt,  una  alterave 
pars  promoveri  aut  retrahi  debet:  ita  priusquam  e tuba 
removentur,  quae  promota  erat  pars  eo  usque  retrahenda 
est,  ut  apices  eadem  stent  altitudine.  Quod  attinet  ad 
instrumenta  tertiae  speciei,  quum  tubulus  elasticus  me- 
tallicum in  lateribus  sejungat  a circumjacentibus  parti- 
bus, admodum  idonea  sunt  ad  galvanismum  aut  electri- 
citatem  per  aurem  perducendam,  ad  quem  finem  secun- 
dum Kuh  transfixa  membrana  tympani  acu,  qualis  ad 
acupuncturae  operationem  adhibetur,  poli  • instrumenti 

electrici  cum  tubulo  et  acu  conjunguntur. 

. . > 

Cap.  VII. 

Explicatis  igitur  breviter  variis  cAthetcrismi  metho- 
dis priusquam  de  therapeutica  ejus  dignitate  exponamus, 
restat,  ut  de  iis  agamus,  quae  Delectu  et  Saissy  in  stri- 
ctura coalituque  tubae  tollendis  suaserunt. 

Snissy  tubulo  utitur  metallico,  in  quo  specillum  ab- 
sconditum est  argenteum  satis  validum,  acuto  apice  fer- 
reo instructum , quem  ubi  ad  impedimentum  usque  in 
tuba  promovit,  specillo  caute  producto  partem  tubae  ob- 
structam perfodit/  Quo.  facio  postquam  instrumenta  o 
tuba  remota  sunt,  in  tubulum  ad  ejus  apicem  usque 
chorda  inducitur,  in  qua  prope  nasalem  tubuli  extremi- 
tatem, quousque  in  tubam  intrare  debeat,  unguis  impres- 

sione  ttotatur.  Deinde  tubulo  ad  locum  antea  obstru- 
ctum adducto',  dum  chorda  usque  ad  notam  in  tubulo 

' ' t 

promovetur,  ejus  apex  perfossam  tubae  partem  intrat. 
Quam  si  chorda  implet,  ut  ipsa  remaneat,  tubulus  vero 
removeatur,  dum  chorda  pollicem  circiter  unum  infra 
nasalem  tubuli  extremitatem  digitis  ei  appositis  retine- 
tur, tubulus  aliqua  parte  extrahitur,  quod  alio  semper 
infra  tubulum  loco  digitis  appositis  toties  repetitur,  do- 
nec tubulus  omnino  remotus  est.  Tum  chorda  prope 
nasum  abscissa  turundae  c linteo  carpto  paratae  atque 
naso  inductae  ope  firmatur.  Vicena  quaterna  hora  al- 
tera ingeritur,  dum  sanatio  ad  finem  perducta  est. 

Saissy  operationem  sine  ullo  aegroti  dolore  atque 
damno  semel  in  vivo  et  quidem  frustra  instituit,  quum 
tota  fere  tuba  obstructa  esset.  Neque  tamen,  quum  plu- 
ries eam  in  cadaveribus  prospero  cum  successu  adhibue- 
rit, de  ejus  usu  abstinendum  esse  censet.  Quae  opinio 
etiamsi  omnino  refutari  non  potest,  quum  minor  tubae 
coalitus  perbene  hac  methodo  removeri  posse  videatur, 
tamen  verendum  est,  ne  extensioribus  tollendis  obstru- 
ctionibus' instrumentum  tubae  canali  excedat  apice,  unde 
sanguinis  profluvia,  dolores  gravissimaeque  nervorum  af- 
fectiones oriri  possunt.  Plane  autem  rejicienda  videntur, 
quae  Perrin  (1)  et  Velpeau  suadent,  quum  Ducamp  secuti 
obstructiones  causticis  removeri  velint,  quorum  usus  gra- 
vissima damna  auri  afferre  possunt. 

Deleant  ad  stricturas  tubae  sanandas  spongiam  adhi- 
bet 1 ceratam , quam  in  idoneam  formam  redactam  filo 
bombycino  adligato  specilli  ope  in  tubam  inducit.  E na- 


(l)  r.  Fror  i ep’s  Notizen  Bcl.  XVII.  No.  359  et  360, 


ribus  interim  expcmlens  filum  quia  nasum  atque  fauces 
irritat  spongiaque  tubam  valde  extendente  vicinae  partes 
moleste  premi  videntur,  eo  minoris  haec  methodus  ae- 
stimanda erit,  quum  membranae  internae  intumescentia, 
dummodo  non  in  suprema  tubae  parte  jaceat,  tubulorum 
elasticorum  usu  sanari  possit,  qui  ita  adhibentur,  ut  in- 
itio tenuior,  postea,  quotiescunque  fit,  crassiores  inducantur. 

Cap.  VIII. 

Ad  eam  denique  dissertationis  partem  transgressi, 
in  qua  de  usu  catheterismi  exponere  proposuimus  nobis, 
jam  quaenam  prohibent,  quominus  adhibeatur,  conditio- 
nes afferamus. 

Longum  est,  nec  quidquam  proficit,  inania  enarrare 
argumenta,  quibus  osores  operationis  nostrae  nitentes 
aut  ejus  usum  plane  rejiciunt,  aut  rarissime  tantum  eaitt 
institui  posse  arbitrantur,  quum  non  nisi  ea  incommoda 
respexerint,  quae  partim  unicuique  operationi  intercedere 
possunt,  partim  adhibita  dexteritate  atque  prudentia  a 
medico  facillime  superantur.  Omissis  igitur  adversario- 
rum incusationibus,  quorum  alii  deterriti  difficultatibus, 
quae  in  operatione  tam  subtili,  si  primum  exercetur,  ne- 
cessario superandae  sunt,  a crebriori  ejus  usu  abstinue- 
runt, alii  ne  semel  quidem  ab  ipsis  ea  instituta  libris 
solummodo  docti  de  re  judicasse  videntur:  in  determi- 
nandis iis  conditionibus,  quae  cathctcrismum  tubae  Eu- 
stachiauae  vetant,  eorum  sequamur  auctoritatem,  qui  de 

eo  optime  meriti,  quum  centies  operationem  feliciter  ex- 

' 

ercucrint,  jure  de  eo  decernere  possunt,  an  singulis  in 
casibus  institui  eam  liceat,  nec  ne.  Hi  autem  omnes, 
dummodo  auditus  affectiones  cathcterismum  desiderent, 

has  solummodo  causas,  quominus  adhibeatur,  impedire 
arbitrantur : 

1)  Membranam  mucosam  ostium  pharyngeum  tubae 
tegentem  ita  tumefactam,  ut  ne  tenuissimps  quidem  tubu- 
lus induci  possit. 

2)  Coalitum  tubae  parietum  ad  ostii  marginem  us- 
que extensum  aut  totum  canalem  obstruentem. 

3)  Talem,  quae  formant  cavum  nasi,  partium  stru- 
cturam, ut  nec  per  ejusdem,  nec  per  alterius  lateris  na- 
rem tubulus  induci  possit. 


Caf.  IX. 

Ad  stabiliendam  tandem  therapeuticam  catheterismi 
tubae  Eustachianae  dignitatem  si  perscrutamur,  quibus- 

I 

riam  praesertim  in  morbis  ab  eo  inde  tempore,  quo  pri- 
mum innotuit,  ad  nostram  usque  aetatem  a medicis  ad- 
hibitus sit,  uno  alterove  modo  institutum  in  his  praeser- 
tim casibus  efOcacissimum  fuisse  cum  invenimus: 

1)  In  quacunque  barycoea  et  surditate  a strictura, 
obstructione  aut  coalitu  tubae  Eustachianae  pendente. 

2)  In  inflammatione  tubae  Eustachianae  ct  cavi  tym- 


pani. 

3)  In  tuba  Eustachiana,  cavo  tympani  et  cellulis 
mastoideis  haud  naturale  secernentibus  aut  massis  cre- 
taceis, sanguine  coagulato  mucove  condensato  impletis. 

4)  In  anaesthesi  nervi  acustici. 

5)  In  tensione  ac  relaxatione  morbosa  membranae 

i h > 

tympani. 

Quatenus  his  morbis  catheterismi  usus  conveniat, 
quum  solummodo  ex  eorum  indole  cognosci  possit,  bre- 

viter  singulos  recenseamus  et  quaenam  maxime  iis  re- 
spondeat cura  catheterismi  ope  instituenda  exponemus. 

t OBSTRUCTIO  ET  COALITUS  TUBAE 
EUSTACHIANAE. 

Omnis  tubae  Eustachianae  coalitus  atque  obstructio 
aut  totalis  est  aut  partialis,  quum  aut  per  totum  cana- 
lem extensus  sit,  aut  ostium  solummodo  pharyngeum 
. ■ * 
aliamve  tubae  partem  occupet. 

Coalitui  semper  inflammatio  praecessit,  quae  aut  in 
suppurationem  transiit,  aut,  ut  plerumque  fit  in  inflam- 
mationibus anginosis  et  exanthematicis,  exsudata  plastica 

/ \ 

lympha  parietes  tubae  conglutinavit.  Obstructio  modo 
pendet  a tumoribus  in  tonsillis  et  palato  molli  aut  ossi- 
bus vicinis  exortis,  modo  ipsius  tubae  membrana  mu- 
cosa tumefacta  provocatur,  modo  mucus  exsiccatus  aut 
sanguis  coagulatus  aut  concretiones  cretaceae  canalem 
tubae  obstruunt. 

Quas  varias  praeclusionis  causas  simulque  ejus  se- 
dem considerantes,  qui  huc  pertinent,  casus  ita  distin- 
guamus, ut  primum  de  ostio  tubae  pharyngeo  praecluso 
tractemus,  deinde  de  secretis  ac  concrementis  tubam  ob- 
struentibus, denique  de  tubae  inflammationis  exitu  verba 
faciamus. 

A.  Oslium  pharyngeum,  praeclusum. 

Ostii  pharyngei  praeclusionis  duo  discernenda  sunt 
genera,  quum  aut  ab  ipsius  marginum  morbosa  pendeat 
conditione , aut  partibus  vicinis  provocetur  eos  sanos 
comprimentibus.  Primum  praeclusionis  genus  e variis 
exoritur  morbis,  qui  faucibus  correptis  in  ostii  pharyn- 
gei membranam  mucosam  sese  extendunt,  in  qua  inilam- 

maiione  mota  aut  intumescentia  aut  coalitu  aditum  ad 
tubam  praecludunt.  Ita  hoc  malum  saepissime  provoca- 
tur anginis  tonsillaribus  acutis  atque  chronicis  faucium- 
que inflammationibus  syphiliticis,  scrophulosis  et  exan- 
thematicis. Quibus  morbis  cura  idonea  remotis  si  audi- 
tus afFcctio  remanet,  nulla  est  dubitatio,  quin  aut  haesi- 
tante muco  aut  tumefacta  membrana  mucosa  aut  coalitu 
ostii  pharyngei  marginum  sustineatur.  Ad  mucum  au- 
tem removendum  nonnullae  sufficiunt  aquae  tepidae  aut 
a<h*is  injectiones.  Membrana  mucosa  non  nimis  tumefa- 
cta aut  secundum  Deleau  spongia  cerata  sanatur,  aut  tu- 
bulis, quotiescunque  fit,  crassioribus  inducendis  aerisque 
injectionibus  saepius  repetundis.  Impediente  autem  intu- 
mescentia, quominus  ne  tenuissimi  quidem  tubuli  inducan- 
tur, de  aegroto  sanando  omnino  desperandum  est.  Mar- 
ginibus ita  coalitis,  ut  ne  vestigium  quidem  ostii  inveniri 
possit,  medicus  nullo  modo  mederi  potest.  Si  autem  su- 
pra ostium  tubae  parietes  coaluerunt,  ita  ut  apex  saltem 
tubuli  induci  possit,  num  methodo  Saissyana  obstaculum 
removeri  posset,  periclitandum  esset. 

Alterum  praeclusionis  genus  a mechanica  pendet 
ostii  pharyngei  compressione  cujusvis  generis  tumoribus, 
polypis  ulceribusvo  provocata  in  vicinitate  ostii  exortis. 
Quibus  in  casibus,  si  auditus  organon  integra  gaudet 
conditione,  impedimentis  idonea  cura  removendis  immi- 
nuta audiendi  facultas  plerumque  restituitur.  Interdum 
autem  ostio  per  compressionem  plane  occluso  tubaque 
muco  impleta,  licet  causae  comprimentes  remotae  sint, 
opus  est  tubam  massis  obstruentibus  vacuefieri,  ad  quem 
finem  si  gargarismata  atque  emetica  non  sufficiunt,  ca- 

f ^ 

theterismi  us«  instituendis  aquae  aerisve  injectionibus 
certe  auditus  vitium  tollitur. 

« 

JB.  Tuba  Eustachiana  secretis  ac  concrementis  obstructa. 

Quam  variae  sint  obstructionis  causae,  licet  aut  a 
muco  pendeat  in  tuba  ac  cavo  tympani  catarrho  affectis 
retento,  aut  massis  efficiatur  cretaceis  gypseisve  ex  cau- 
sis syphiliticis  arthriticisque  iisdem  locis  accumulatis,  aut 
denique  sanguine  provocetur  vehcmentiori  capitis  com- 
motione, congestionibus  aut  affectione  apoplectica  in  ca- 
vum tympani  effuso : tamen  sanatis  iis  morbis,  quos  au- 
ditus affectio  subsecuta,  est,  magna  est  spes,  fore  ut  au- 
diendi facultas  removendis  massis  tubam  cavumque  tym- 
pani obstruentibus  omnino  restituatur,  dummodo  auris 
internae  partes  integram  servaverint  conditionem.  Du- 
rante autem  causa  remota  quum  rationalis  medicinae 
principiis  plane  repugnaret,  si  remediis  auri  internae  ad- 
hibitis secretionis  fons  praecluderetur,  omnis  cura  loca- 
lis id  solum  spectare  debet,  ut  secreta  quam  primum  re- 
moveantur, ne  irritantibus  iis  otitis  oriatur,  cujus  exitus 
non  modo  aurem,  sed  vitam  ipsam  in  summum  pericu- 
lum adducere  possunt. 

Ad  mucum  fluidum  adhuc  removendum  Deleau  aii- 
rem  praesertim  laudat  catheterismi  ope  auri  internae 
immittendum,  quippe  qui  cavi  tympani  naturae  magis 
conveniat,  nec  ita  irritet,  ut  aquae  aliorumvc  fluidorum 
injectiones.  Muco  vero  inspissato  ac  tenaci  aut  concre- 
mentis cretaceis  gypseisve  aut  sanguine  coagulato  tubam 
cavumquc  tympani  obstruentibus  quum  aeris  injectiones 
nihil  efficiant,  obstacula  per  fluida  resolvenda  ac  eluenda 
sunt,  quibus  insuper,  si  ncccsse  videatur,  admixta  idonea 

medicamina  in  ipsam  auris  membranam  mucosam  aegro- 
tantem adhiberi  licet.  Ita  initio  aquae  tepidae  injectio- 
nes instituuntur  ad  tubum  Eustachic^nam  cavumque  tym- 
pani sordibus  liberandam;  postea  solutiones  liatri  chlo- 
rinici,  ferri  oxydati,  mercurii  sublimati  corrosivi  aut  in- 
fusa herbarum  adstringentium  pro  varia  organorum  con- 
ditione adhibentur. 

C.  Injlammatio  tubae  Euskichianae. 

Ineptum  quum  foret,  tubam  Eustachianam  inflam- 
matione adhuc  affectam  instrumentis  explorare  eique 
fluida  aut  aerem  injicere,  quippe  quod  inflammationem 
augeret  et  pessimos  morl^i  exitus  adducere  posset:  de 
iis  solummodo  malis  hoc  loco  nobis  explicandum  est, 
quae  ex  inflammatione  exorta  post  ejus  sanationem  re- 
manent, quibusque  catheterismum  mederi  posse  aut  ex- 
perientia jam  docuit,  aut  saltem  rei  medicae  gnari  opi- 
nati sunt. 

Stricturis,  ut  Deleau  putat,  lenissimam  quoque  tubae 
inflammationem  subsequeniibus,  dummodo  non  nimis  an- 
gustae sint,  ut  tubulus  in  eas  induci  possit,  eodem  au- 
ctore docente  aeris  injectiones  valde  conveniunt,  ad  quas 
instituendas  initio  tenuiora,  postea  crassiora  adhibentur 
instrumenta,  quae  quam  altissime  in  tubam  inducta  me- 
chanice simul  stricturam  extendant.  Acre  indies  fortiori 
ictu  ttibae  injiciendo,  quo  facilius  major  ejus  copia  auri 
immitti  potest,  eo  prius  audiendi  facultas  restituitur,  dum- 
modo non  cavi  tympani  morbi  aut  concretiones  aliaevc 
massae  exsudatae  simul  surditatis  causa  sint.  Si  autem 
haec  cura  per  longius  temporis  spatium  continuata  sana- 
tionem non  perfecit,  an  forte  spongiae  ceratae  usus>  quem 

supra  memoravimus,  aut  specilla  elastica  indies  crassiora 
inducenda  aliquid  valerent,  periclitandum  esset. 

I ^ 

Coalitus  tubae  parietum  cujusvis  generis  inflamma-” 
tionibus  praesertim  exanthematicis  syphiliticisque  provo- 
cari potest,  quae  aut  in  suppurationem,  exulcerationem 
aut  exsudatfonem  plasticae  lymphae  transierunt  et  quae 
aut  in  tuba  ipsa  exortae  sunt,  quod  rarius  fit,  aqt  a par- 
tibus vicinis  ad  tubam  usque  aut  ipsum  cavum  tympani 
sese  extenderunt.  Hujus  mali  sanationem,  de  qua  huc- 
usque plerique  desperarunt,  novissimis  temporibus  Saissy 
inventa,  quam  supra  descripsimus,  operatione  perficere 
studuit.  Attamen  praeterea,  quae  eodem  loco  de  ejus 
dignitate  dicta  sunt,  si  consideramus,  inflammationes  prae- 
sertim syphiliticas , si  coalitum  efficiunt,  plerumque  ad 
cavum  tympani  usque  progressas  auris  internae  structu- 
ram ita  destruere,  ut  in  posterum  munere  suo  fungi  ne- 
queat: in  singulis  solummodo  iisque  rarioribus  casibus 
spes  est,  fore  ut  audiendi  facultas  restituatur,  etiamsi 
operationi  nulla  obstarent  impedimenta. 

In  suppurationem  transgressa  inflammatione,  ubi  pus 
per  ostium  pharyngeum  sponte  non  defluit,  sed  in  cavum 
tympani  ascendens  in  aure  interna  accumulatur,  ne  indies 
auctum  membranam  tympani  perrumpat  aut  putrefactum 
arrosa  membrana  mucosa  internas  auris  partes  et  vitam 
ipsam  in  periculum  adducat:  quam  primum  removeatur 
neccsse  est,  quod  quum  eodem  modo  fiat,  quo,  ut  supra 
descripsimus,  mucus  aliaque  secreta  cluuntur,  operationes 
ad  hunc  finem  ii\stituendas  hoc  loco  iterum  exponere 
supervacaneum  foret. 

II.  MEMBRANAE  TYMPANI  TENSIO  AC  RELA- 
XATIO MORBOSA. 

Morbosa  membranae  tympani  relaxatio  aut  ab  aeris 
conditione  humida  pendet,  aut  universalem  corporis  ato- 
niam  insequitur,  aut  locali  provocatur  auris  debilitate  e 
chronicis  meatus  auditorii  externi  cavique  tympani  ca- 
tarrhis  exorta;  nec  desiderantur  exempla,  e quibus  ero- 
sis eam  cfiici  patet  cavi  tympani  musculis  aut  tensoris 
functione  ruptura  aut  paralytica  affectione  sublata.  A 
tensore  quod  pendet  perrupto  relaxationis  genus  sanari 
non  potest;  cetera  omnia,  quatenus  causae  sublevari  pos- 
sunt, bonam  permittunt  prognosin.  Remotis  autem  af- 
fectionibus primariis  ubi  relaxatio  non  simul  evanuit,  re- 
media tonica  atque  irritantia  in  aurem  ipsam  adhibean- 
tur necesse  est,  ad  quae  immittenda,  siquidem  fluida  sunt 
aut  vapores,  antliae,  quas  Itard  et  IVestrumb  (1)  exco- 
gitarunt, perquam  idoneae  inventae,  sunt.  Vehemcntiori 
irritamento  ubi  opus  est,  elcctricitatis  vis  per  aurem  tra- 
duci potest,  ad  quod  perficiendum  Blizard  (2)  filum  me- 
tallicum meatui  auditorio  externo  imponit,  quo  inducta 
aura  electrica  a specillo  in  tubam  Eustachianam  ingesto 
excipitur.  Simili  modo  galvanismus  adhibetur,  quum 
polo  altero  cum  auricula  conjuncto  alter  specilli  ope 
cera  signatoria  obducti  per  tubam  Eustachianam  ad  au- 
ris internae  partes  admovetur. 

^Tensio  morbosa  membranae  tympani  triplici  apparet 
sub  forma.  Etenim  aut  rigor  est,  qui  a ceruminis  se- 
cretione pendet  aeris  atmospliacrici  conditione  suppressa, 


(1)  R u s l ’ s MAgazin  B.l.  XXXV.  Hft.  3. 

(2)  Lentin’s  lieitrSge  z,  Arzneiwissenscliaft.  B«l.  2.  S,  100. 

aut  cum  crassitic  vel  induratione  cohaeret  inflammatione 
chronica  provocata,  aut  denique  spasticae  naturae  est  et 
irritatis  ipsius  membranae  tympani  fibris  muscularibus 
atque  musculo  tensore  efficitur,  qui  reliquis  actione  su- 
peratis membranam  tympani  interdum  ita  attrahit,  ut  per 
aurem  externam  exploranti  foveae  praebeat  adspectum. 

In  duobus  prioribus  hujus  mali  generibus  quum  suf- 
ficeret, si  cura  locali  opus  videretur,  remedia  per  aurem 
externam  inducere,  nemo  de  catheterismo  iis  adhibendo 
unquam  cogitabit.  Quatenus  autem  tensio  a morbosa 
pendet  cavi  tympani  musculorum  irritatione  non  solum 
vapores  remollientes  et  antispasmodici  per  meatum  au- 
ditorium externum  tubamque  Eustachianam  immissi  ma- 
gno cum  fructu  adhibentur,  verum  etiam  fluidorum  in- 
jectiones catheterismi  ope  in  cavum  tympani  institutae 

4 - - 

praesertim  tum  ad  sanationem  plurimum  contribuunt, 
quum  membrana  tympani  nimia  tensoris  actione  attracta> 
licet  irritatio  remota  sit,  in  naturalem  sitqm  recedere 
recusat. 

III.  OTITIS  INTERNA. 

In  otitide  interna  quum  rarissime  contingat,  ut  auris 
affectio  removeatur,  priusquam  in  morbosam  exiit  secretio- 
nem, quocunquc  autem  secreto,  praesertim  pure  atque  ichore  - 
retento  non  solum  auditus  organon,  verum  etiam  vita  ipsa 
in  summum  periculum  adduci  possit:  in  cura  otitidipro 
vario  ejus  genere  varia  adhibenda,  ubi  secreta  sponte  non 
defluunt,  sed  in  auris  internae  receptaculis  accumulan- 
tur , quam  primum  artis  ope  removeantur  ncccssc  erit. 
Ad  hoc  perficiendum  etiamsi  plures  inventae  sunt  ope- 

rationes,  tamen  primum  inter  eas  tenet  locum  cathete- 
rismus  tubae  Eustachianae.  Etenim  quum  hic  canalis  a 
natura  destinata  sit  via , qua  auris  internae  secreta  sana 
educantur,  dubitandum  non  est,  quin  ea  operatio  reliquis 

longe  praeferenda  sit,  qua  eadem  via  fluida  morbosa  e 

\ 

cavo  tympani  eliminantur,  quippe  cujus  ope  non  solum 
sine  ulla  auditus  organi  laesione  cavum  tympani  cellu- 
lasque mastoideas  secretis  haerentibus  liberare  atque  in 
ipsam  aegrotantem  membranam  mucosam  idonea  reme- 
dia adhibere  possumus,  verum  etiam  facillime  simul  im- 
peditur, quominus  tubae  Eustachianae  oriatur  praeclusio 
audiendi  facultati  valde  inimica.  In  iis  solummodo  ca- 
sibus, in  quibus  aperturis  fistulosis  aliisve  patet  signis 
gravioribus  processum  mastoideum  jam  carie  esse  corre- 
ptum, catheteristnus  tubae  Eustachianae  dilatationi  aper- 
turae fistulosae  aut  processus  mastoidei  per-foratioui 
postponendus  erit,  quia  tum  institutis  his  operationibus 
facilius  partibus  affectis  curatio  adhiberi  potest.  A cavi 
tympani  vero  punctione  cathcterismus  nunquam  supera- 
tur utilitate,  partim  quia  experientia  satis  constat,  inje- 
ctiones per  meatum  auditorium  institutas  externum  in 
cavi  tympani  morbis  parum  efficere,  quum  nec  partes 
afFectae  satis  purgari,  nec  remedia  iis  facile  adhiberi  hoc 
modo  possint,  partim  quia  timendum  est,  ne  effluenti 
pure  membrana  tympani  destruatur  et  auditus  ossicula 
perdantur,  quod  fieri  posse  multa  jam  firmarunt  exempla. 

At  dubitaverit  quispiam,  an  in  otitide  injectiones  per 
tubam  Eustachianam  institui  possent,  aut  quidquam  iis 
effici  sperare  liceret,  quum  membrana  mucosa  inflamma- 
tione tumefacta  atque  resoluta  canalis  lumen  ita  coar- 
ctaretur,  ut  secreta  nullo  modo  defluere  possent.  Etiamsi 

nemo  infitias  ire  potest,  tales  difficultates  operationi  ple- 
risque  in  canibus  obstare,  tamen  semper  fere  removen- 
tur, dummodo  tubulus  ostio  pharyngeo  induci  possit. 
Etenim  tum  saepe  aeris  injectiones  jam  sufficient  ad  ca- 
nalem ita  dilatandum,  ut  secreta  e cavo  tympani  per 
eum  effluant.  Plerumque  autem  fluida  injicienda  sunt, 
partim  ut  massae  retentae  diluantur,  quo  facilius  effluere 
possint,  partim  ut  morbo  primario  per  curam  idoneam 
remoto  in  ipsam  membranam  mucosam  aegrotantem  apta 
remedia  adhiberi  possint. 


Crefeldiae  ego,  Henricus  Bappard,  fidei  addictus  evangeli- 
cae  anno  MDCCCVIII  natus  sum  patre  Christiano,  mercatore, 
qui  plures  ante  annos  diem  ohiit  supremum,  matre  Gertrude  e 
gente  a Felhert,  quam  adhuc  vivam  veneror.  Primis  litera- 
rum  rudimentis  per  quadriennium  instructus  in,  patriae  urbis  in- 
stituto a conditore  Scheuteniano  dicto  gymnasium  Bonnense 
quinque  per  annos  frequentavi  maturitatisque  testimonio  munitus 
autumnali  tempore  anni  MDCCCXXIX  ad  universitatem  literarum 
Bonnensem  medicinae  studio  operam  daturus  transii  ibique  rectore 
magnifico  a Droste-Huelslioff  civium  academicoruin  numero 
adseriptus  apud  spectabilem  t,  t.  ordinis  medicorum  decanum, 
May  er,  nomen  professus  sum.  Bonnae  autem  per  annos  tres  et 
dimidium  moratus  his  interfui  praelectionibus: 

111.  van  Calker  de  logice  et  psychologia:  111.  a Muen- 
chow  de  physice  experimentali;  111.  Noeggerath  de  mineralo- 
gia;  111,  Trevirani  degenerali,  111.  Nees  ab  Esenbeck  jun. 
de  pharmaceutica  botanica;  III.  Goldfuss  de  zoologia;  111.  B i- 
scliof  de  chemia  experimentali}  1 11.  J.  Mueller  de  encyclo- 
paedia  et  metliodologia  artis  medicae,  de  physiologia,  pathologia 
generali  et  anatoinia  comparata;  111.  May  er  de  analomia  quum 

generali,  tum  speciali  et  de  hnatomia  foet.  huin.  et  animal.;  111. 
Welier  de  osteologia  et  syndesmologia ; 111.  Mayer  et  Weber 
de  arte  cadaverum  secandorum;  111.  Bisclioff  de  pharmacologia 
et  de  formulis  medicis  rite  conscribendis;  111.  Kilian  de  chi- 
rurgia, de  arte  obstetricia  ejusque  supellectili , de  morbis  gravida- 
rum et  puerperarum;  quo  etiam  duce  in  exercitationibus  in  phan- 
tomate institutis  usus  sum;  111.  Naumann  de  patliologia  spe- 
ciali; 111.  Wutzer.  de  operationibus  chirurgicis,  oculorum  mor- 
bis fasciisque  ac  ligaturis;  DI.  Nasse  sen.  de  therapia  et  gene- 
rali et  speciali  atque  de  morbis  psychicis.  Cei.  Nasse  jun.  in 
operationibus  in  oculis  instituendis  usus  sum  moderatore.  Clini- 
cum et  policlinicum  medicum  duce  111.  Nasse  sen.,  clinicum  et 
policlinieum  ophthalmiatrico -chirurgicum  111.  Wutzer  auspiciis 
per  annum,  clinicum  obstetricium  duce  111.  Kilian  per  semestre 
frequentavi. 

Verno  tempore  anni  MDCCCX.XXIII  in  universitatem  litera- 
rum  Fridericam  Guilelmam  Berolinensem  migravi  ibique  rectore 
magnifico  Weiss  in  civium  .tcademicorum  numerum  receptus 
nomenque  professus  apud  t.  t.  ord.  med.  decanum  spectabilem 
Os  ann  per  duos  annos  lectiones  frequentavi  clinicas  chirurgicas 
apud  111.  a Graefe,  111.  Rust  et  Cei.  Dieffenbach,  medi- 
cas apud  Cei.  Wolff  et  Truestedt,  ophtlialmiatricas  apud  111. 
Juengken,  obstetricias  apud  111.  Buscli. 

Omnibus  liis  praeceptoribus  pro  summis  in  me  meritis  gra- 
tias ago  quam  maximas. 

Absolutis  tentaminibus  et  philosophico  et  medico  atque  exa- 
mine rigoroso  spero,  fore  ut  dissertatione  pc  thesibus  defensis 
summi  in  medicina  et  chirurgia  honores  in  me  conferantur. 

THESES  DEFENDENDAE. 


1.  Functio  cordis  vi  medullae  spinalis  non  est  subacta, 

2.  Pleuritis  vera  simplex  existit. 

3.  In  operatione  fistulae  ani  ligatura  praeferenda  est. 

4.  Omnes  homines  non  ab  uno  hominum  pari  orti  sunt. 


